فوزي لقجع (مزيود ف 23 يوليوز 1970 ف بركان) هوّا بزناس ؤ مسير رياضي ؤ سياسي مغريبي. خدا لمنصب ديال وزير منتدب ل لميزانية ف 7 أكتوبر 2021 ف لحوكومة د أخنوش. فوزي لقجع هوّا رّائيس ديال لجاميعة لملكية لمغريبية ديال لكورة من 2014، ؤ تّنتاخب عضو ف لمجلس د لفيفا ف 12 مارس 2021. فوزي لقجع تزاد ؤ كبر ف بركان فين شد لباك ديالو. بّاه كان ؤستاد د لعربية. مشا موراها ل رّباط فين شد ديپلوم كا أنجينيور د لاݣرونوميا من معهد لحسن تاني د لاݣرونوميا ؤ لبيطرة. لقجع بدا لكاريير ديالو كا موفتّيش د لفينونس. ؤ ولّا مودير ديال قيسم ف ويزارة د لفينونس ف 2000، ؤ عضو ف طّاقم تّيقني ديال نهضة بركان لي ديك سّاع كانت فرقة ديال لهواة ف دّوري لمغريبي تّالت. فوزي لقجع غادي يتّشهر ف 2009 فاش غادي يولي مودير ديال نهضة بركان، ؤ غادي يوصل فرقتو ل دّوري لحتيرافي لمغريبي لّول ف ضرف جوج مواسم كوراوية. ف مارس 2021، تنتاخب ف لمجليس د لفيفا. "حكومة أخنوش بـ24 وزيراً ضمنهم 7 نساء" (بلعربية). 7 أكتوبر 2021. "Élection de Fouzi Lekjaâ au conseil de la Fifa" (بلفرانساوية).